[{"text_idx": "#000000", "text": "Mae \u2019na deimlad o ryddid llwyr yn y gerddoriaeth rydyn ni\u2019n ei chreu"}, {"text_idx": "#000001", "text": "Pryd ddechreuaist di chwarae dy offeryn?"}, {"text_idx": "#000002", "text": "Fe ddechreuais i chwarae pan oeddwn yn 6 oed yn rhaglen hyfforddi llinynnau Iau y Guildhall yn Llundain. Fe ddangoson nhw\u2019r holl offerynnau llinynnol i ni a chefais fy nenu\u2019n syth at sain gyfoethog y fiola."}, {"text_idx": "#000003", "text": "Wyt ti\u2019n chwarae offeryn arall?"}, {"text_idx": "#000004", "text": "Pan ddechreuais i, roeddwn i\u2019n astudio\u2019r fiola a\u2019r gita\u0302r glasurol yn gydradd, ond rhoddais y gorau iddo i ganolbwyntio ar y fiola pan oeddwn i tua 10 oed."}, {"text_idx": "#000007", "text": "Fe ddechreuais i chwarae gyda Sinfonia Cymru gyntaf yn 2016. Roedd y prosiect gyda Phedwarawd Fitzwilliam yng Ngw\u0302yl Gerdd y Gelli, ac roeddwn i wrth fy modd. Roedd yn fwy cofiadwy fyth i mi oherwydd torrodd fy nghar i lawr yng nghanol Swydd Gaerloyw ar y ffordd adref..."}, {"text_idx": "#000008", "text": "Beth wyt ti\u2019n ei hoffi am weithio gyda Sinfonia Cymru?"}, {"text_idx": "#000009", "text": "Dwi\u2019n dwli ar gymaint o bethau am weithio gyda Sinfonia Cymru. Mae \u2019na deimlad o ryddid llwyr yn y gerddoriaeth rydyn ni\u2019n ei chreu ac mae fel chwarae mewn grw\u0302p cerddoriaeth siambr estynedig. Mae hefyd mor braf gweithio i sefydliad sydd wir yn poeni am ein lles fel unigolion ac yn rhoi cyfleoedd i ni, y chwaraewyr, ddatblygu a dangos ein creadigrwydd unigol. Mae\u2019n arwain at deimlad cryf o undod ymhlith y gerddorfa; mae\u2019n teimlo fel petai\u2019r hyn rydyn ni\u2019n ei wneud a\u2019r gerddoriaeth rydyn ni\u2019n ei chreu yn bwysig i ni i gyd. Mae hynny\u2019n arbennig iawn."}, {"text_idx": "#000011", "text": "Dwi\u2019n credu mai fy hoff atgof o Sinfonia Cymru hyd yma yw lansio ein taith o Birdsong/Ca\u0302n yr Adar yn o\u0302l yn 2018. Prosiect ar y cyd ydoedd gyda SC, Gwilym Simcock a Kizzy Crawford. Roedd yn gymaint o hwyl ac yn wych i weithio\u2019n fyrfyfyr mewn ffordd gwbl wahanol. Roedd yn teimlo fel petaen ni wir yn dod a\u0302\u2019r gerddoriaeth yn fyw wrth ei pherfformio bob tro."}, {"text_idx": "#000012", "text": "Beth yw dy hoff atgof cerddorol arall?"}, {"text_idx": "#000014", "text": "Beth wyt ti\u2019n ei hoffi fwyaf am fod yn gerddor proffesiynol?"}, {"text_idx": "#000015", "text": "Dwi\u2019n credu mai\u2019r peth gorau am fod yn gerddor proffesiynol yw gallu gweithio a chwarae gyda phobl eraill. Rydyn ni\u2019n dysgu oddi wrth ein gilydd drwy\u2019r amser ac mae\u2019r cyfathrebu sy\u2019n rhan annatod o\u2019n cerddoriaeth yn golygu bod modd ffurfio cysylltiad gyda rhywun cyn i chi hyd yn oed dorri gair a\u0302\u2019ch gilydd."}, {"text_idx": "#000016", "text": "Pan nad wyt ti\u2019n chwarae gyda Sinfonia Cymru, pa gerddorfeydd, ensembles neu brosiectau eraill wyt ti\u2019n ymwneud a\u0302 nhw?"}, {"text_idx": "#000017", "text": "Pan nad ydw i\u2019n chwarae gyda Sinfonia Cymru, rydw i\u2019n chwarae gyda Phedwarawd Gildas ac ar fy liwt fy hun o amgylch Llundain a\u2019r Deyrnas Unedig."}, {"text_idx": "#000018", "text": "Beth yw dy hoff dri darn o gerddoriaeth, a pham?"}, {"text_idx": "#000019", "text": "Mae\u2019n amhosibl dewis fy nhri hoff ddarn o gerddoriaeth erioed, ond dyma dri darn dwi\u2019n dychwelyd iddynt dro ar o\u0302l tro..."}, {"text_idx": "#000023", "text": "A bod yn onest, gallai unrhyw rai o symudiadau araf (neu, yn wir, pedwarawdau cyfan) Haydn fod ar fy rhestr o dri, ond mae\u2019r un yma wedi bod yn troi yn fy mhen yn ddiweddar. Mae\u2019n berffaith. Mae\u2019r cyfansoddi llais mewnol heb ei ail, ac mae\u2019n siw\u0302r bod y ffaith bod gennyf atgofion melys iawn o chwarae\u2019r pedwarawd penodol hwn yn helpu hefyd. Os hoffech chi wrando arno, byddwn i\u2019n argymell recordiad gan Quatuor Mosai\u0308ques."}, {"text_idx": "#000024", "text": "Mae\u2019r darn hwn yn wirioneddol epig ac yn llawn cyfansoddi cromatig hynod gyfoethog. Fe\u2019i hysbrydolwyd gan gerdd Richard Dehmel o\u2019r un enw, a dwi\u2019n credu bod y gerddoriaeth yn adlewyrchu\u2019r gerdd yn berffaith. Mae\u2019n mynd i fyny ac i lawr yn emosiynol; mae\u2019r trawsnewidiad o dywyllwch a chynnwrf i oleuni a rhyddhad yn gymaint o daith. Yn fy marn i, mae hwn yn enghraifft o ddarn y mae\u2019n amhosibl peidio a\u0302 theimlo\u2019n rhan ohono wrth wrando neu chwarae, mae mor ddynol."}, {"text_idx": "#000026", "text": "Darganfod mwy gan Sinfonia Cymru"}, {"text_idx": "#000029", "text": "Cyfrannwch rodd nawr i roi\u2019r dechrau gorau posibl i gerddorion ifanc yn eu gyrfaoedd proffesiynol."}]